Գյուղնախարարությունից NEWS.am-ին հայտնում են, որ հանդիպման մասնակիցները տեղեկացվել են, որ հայ-հոլանդական «Ագրիկո» ընկերության հետ համատեղ Գյումրիի սելեկցիոն կայանում իրականացվում են աշխատանքներ տեղական սերմնաբուծության զարգացման նպատակով: Ընկերության ներկայացուցիչը նշել է, որ կարտոֆիլի տնկանյութի սորտափորձարկման աշխատանքները կտեւեն մի քանի տարի, որից հետո հնարավոր կլինի պատասխանել հարցին` արդյոք հնարավոր է տեղում սերմնաբուծություն զարգացնել եւ արտադրողներին ապահովել կարտոֆիլի տեղական տնկանյութով: